Cartrefi Symudol, Cymru Enwi a dehongli 1 1 Enw’r Gorchymyn hwn yw Gorchymyn Deddf Cartrefi Symudol (Cymru) 2013 (Cychwyn, Darpariaethau Trosiannol ac Arbed) 2014. 2 Yn y Gorchymyn hwn— ystyr “ Deddf 1983 ” (“ the 1983 Act ”) yw Deddf Cartrefi Symudol 1983 ; ystyr “ Deddf 2013 ” (“ the 2013 Act ”) yw Deddf Cartrefi Symudol (Cymru) 2013; a mae i “tribiwnlys” (“ tribunal ”) yr ystyr a roddir yn adran 55(1) o Ddeddf 2013 . Y darpariaethau sy’n dod i rym ar 7 Ionawr 2014 2 At ddibenion gwneud rheoliadau, y diwrnod penodedig i ddarpariaethau canlynol Rhan 4 o Ddeddf 2013, ac Atodlen 2 iddi, ddod i rym yw 7 Ionawr 2014— a adran 52 (rheolau safle); b ym Mhennod 2 o Ran 1 o Atodlen 2 (cytundebau cartrefi symudol)— i paragraffau 9 i 13 (gwerthu cartref symudol a rhoi cartref symudol yn anrheg); a ii paragraff 23 (dogfen mewn perthynas â chynyddu’r ffi am y llain). Y darpariaethau sy’n dod i rym ar 1 Hydref 2014 3 1 Y diwrnod penodedig i ddarpariaethau canlynol Deddf 2013 ddod i rym yw 1 Hydref 2014— a Rhan 1 o Ddeddf 2013 (cyflwyniad), ac Atodlen 1 iddi; b Rhan 2 o Ddeddf 2013 (trwyddedu safleoedd cartrefi symudol, etc. ); c Rhan 3 o Ddeddf 2013 (amddiffyn rhag troi allan); d Rhan 4 o Ddeddf 2013 (cytundebau cartrefi symudol), ac Atodlen 2 iddi, gan gynnwys gweddill adran 52 o Ran 4 a pharagraffau 9 i 13 a pharagraff 23 o Bennod 2 o Ran 1 o Atodlen 2; ac e Rhan 5 o Ddeddf 2013 (pwerau’r awdurdodau lleol), ac Atodlen 3 iddi. 2 Mae’r diwygiadau canlyniadol yn Atodlen 4 i Ddeddf 2013 i gael eu trin, felly, fel rhai nad ydynt yn cael effaith hyd 1 Hydref 2014. Darpariaethau Arbed - gwerthu cartref symudol neu roi cartref symudol yn anrheg 4 1 Daw’r erthygl hon i rym ar 1 Hydref 2014. 2 Mae’r erthygl hon yn gymwys pan fo meddiannydd cartref symudol, cyn 1 Hydref 2014, wedi cyflwyno cais i berchennog o dan baragraff 8(1A) o Bennod 2 o Ran 1 o Atodlen 1 i Ddeddf 1983 (gwerthiannau) (gan gynnwys o dan y ddarpariaeth honno fel y’i cymhwysir gan baragraff 9(2) o’r Bennod honno (anrhegion)). 3 Er gwaethaf erthygl 3— a nid yw paragraffau 9 i 13 o Bennod 2 o Ran 1 o Atodlen 2 i Ddeddf 2013 yn gymwys mewn perthynas â’r cais; a b bydd paragraff 8 neu 9 (yn ôl fel y digwydd) o Bennod 2 o Ran 1 o Atodlen 1 i Ddeddf 1983 yn parhau i fod yn gymwys mewn perthynas â’r cais. 4 Mae’r tribiwnlys i barhau i fod ag awdurdodaeth i ystyried unrhyw achosion a gyflwynir o dan baragraff 8(1E) o Bennod 2 o Ran 1 o Atodlen 1 i Ddeddf 1983 ac mae adran 4 o Ddeddf 1983 (awdurdodaeth y tribiwnlys neu’r llys: Cymru a Lloegr) i barhau i gael effaith ar gyfer yr achosion hynny. 5 Mae’r arbediad ym mharagraff (3) yn peidio â bod yn gymwys mewn perthynas â’r cais— a os yw’r meddiannydd, ar ôl gwneud cais o’r math a grybwyllir ym mharagraff 8(1E) o Bennod 2 o Ran 1 o Atodlen 1 i Ddeddf 1983 bod y person y bwriedir gwerthu’r cartref symudol iddo neu ei roi iddo yn anrheg yn cael ei gymeradwyo— i yn tynnu’r cais yn ôl; a ii yn cyflwyno hysbysiad ysgrifenedig i’r perchennog yn tynnu’r cais yn ôl; neu b mewn unrhyw achos arall, os yw’r meddiannydd yn cyflwyno hysbysiad ysgrifenedig i’r perchennog yn tynnu’r cais yn ôl. 6 Yn achos gwerthiant, os yw gwerthiant y cartref symudol ac aseiniad y cytundeb yn digwydd ar 1 Hydref 2014 neu wedi hynny, yna er gwaethaf erthygl 3— a nid yw paragraffau 9 i 13 o Ddeddf 2013 yn gymwys mewn perthynas â chomisiwn ar y gwerthiant; a b mae Gorchymyn Cartrefi Symudol (Comisiynau) 1983 i barhau i gael effaith at ddiben penderfynu swm y comisiwn sy’n ddyladwy i’r perchennog. Carl Sargeant Y Gweinidog Tai ac Adfywio, un o Weinidogion Cymru 6 Ionawr 2014